छत्तीसगढ़ के राज्यपाल बलरामदास टडंन का निधन हो गया। वे 91 वर्ष के थे। दिल का दौरा पड़ने के बाद उन्हें अस्पताल में भर्ती कराया गया था। राज्य सरकार ने उनके निधन पर सात दिन के राजकीय शोक की घोषणा की है।दिवंगत टंडन का पार्थिव शरीर राजभवन में रखा गया जहां मंत्रियों, नागरिकों, गणमान्य व्यक्तियों और पुलिस अधिकारियों ने उन्हें श्रद्धांजलि अर्पित की। बाद में उनका पार्थिव शरीर पंजाब में उनके पैतृक शहर अमृतसर ले जाया गया जहां उनका अंतिम संस्कार किया जाएगा।